Jefferson Davis
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
Jefferson Davis var en amerikansk politiker og president for De konfødererte stater (sørstatene) og ledet kampen mot nordstatene under borgerkrigen.
I 1845 ble han valgt som demokratisk medlem av Representantenes hus. Han deltok i krigen mot Mexico i 1846–1847 og ble deretter innvalgt i senatet (1847–1853).Davis var krigsminister under president Franklin Pierce i 1853–1857, deretter på ny senator til januar 1861, da hans hjemstat Mississippi rev seg løs fra unionen.Davis var en glimrende taler som sterkt forsvarte den enkelte delstats suverenitet. 9. februar 1861 ble han valgt til president for De konfødererte stater (sørstatene) og ledet kampen mot nordstatene under borgerkrigen. Han satt fengslet i årene 1865–1867.Davis utgav i 1881 The Rise and Fall of the Confederate Government. Les mer i Store norske leksikon den amerikanske borgerkrigen USAs historie oversikt over USAs historie